NOWINSKA INFORMACIJA TŘĚŠNEHO ZWJAZKA
Nowe čisło informaciskeho łopjena Naša Domowina
Pjatk, 10.3.2017, wuńdźe nowe čisło informaciskeho łopjena Naša Domowina. Wone steji cyle w znamjenju přihotow 18. hłowneje a wólbenje zhromadźizny, kiž wotměje so sobotu, dnja 25. měrca na žurli nalutowarnje we Wojerecach, Hrodowa dróha 2. Na přikład poda Manfred Laduš wobšěrny dohlad do serbskich stawiznow Wojerec, hdźež bu Domowina dnja 13. oktobra 1912 załožena.
Mjez druhim přeproša Maćica Serbska na swoju hłownu zhromadźiznu a na Maćičnu akademiju. Předsydka Sorabije Lipsk informuje wo přewdewzaćach towarstwa a Harald Koncak, župan župy Delnja Łužica, zaběra so z prašenjom: Kak je so změnił sydlenski rum braniborskich Serbow po nowelěrowanym Serbskim zakonju? Župa Delnja Łužica změje dnja 10. měrca, 17.30 hodź. w Turjeju/Tauer (hotel Christinenhof) swoju hłownu zhromadźiznu.
Serbski muzej Budyšin a Němsko-Serbske ludowe dźiwadło přeprošatej na swoje přichodne zarjadowanja, runjetak SKC Slepo a Spěchowanski kruh za serbsku ludowu kulturu na jutrowne wiki.
hrv_Latn hrv_Latn szl_Latn szl_Latn szl_Latn